cyanic-selkie/wikianc huggingface dataset:
Tre nøtter til Askepott (1973)
Om filmen
Regissøren brukte lang tid på finne rette person til rollen som Askepott. Etter å ha sett Libuše Šafránková som Barunka i en TV-film basert på en roman av Božena Němcová ble hun plukket ut. Prinsen derimot ble funnet nesten med en gang. Alle skuespillerne i filmen forpliktet seg til en kontrakt som krevde tilstedeværelse under hele filminnspillingen. Men Libuše Šafránková ble sendt med fly frem og tilbake mellom Berlin og Praha, siden hun samtidig hadde en stor teaterrolle på scenen i Praha. Regissøren bekreftet senere at Šafránková og Pavel Trávnícek, som spiller prinsen, hadde god kontakt også i virkeligheten. De kommer begge fra samme område i Tsjekkoslovakia og studerte på samme skole, men romantikken mellom dem var bare skuespill. I det originale manuset var Tre nøtter til Askepott lagt opp til at det skulle være en sommerfilm. Men manuset ble ferdig om høsten, og da ville produsenten få jobben gjort med en gang. Vinteren var svært kald under innspillingen og kostymene som ble brukt varmet ikke i det hele tatt. I scenen når sleden til stemoren og stesøster havner i det iskalde vannet valgte produsentene å bruke stuntmenn siden denne scenen ble ansett for å være for farlig for de to kvinnene.
I motsetning til den originale fortellingen med en litt mer passiv Askepott, ønsket manusforfatteren František Pavlíček at filmens Askepott-karakter skulle være både sterk, modig og selvbevisst. På denne måten ble Askepott modernisert og fremstår i filmen som både modig og smart. Askepott-karakteren er god til å ri på hest og skuespilleren selv var vant til å ri fra barndommen av. I den norske versjonen er en liten sekvens blitt kuttet vekk fra den originale filmen. Dette for å skåne TV-seerne. I det klippet blir en rev skutt og drept med pil og bue. Regissøren har senere fortalt at ingen av dyrene som er brukt i filmen ble skadet under innspilling.
Navn
Askepott heter i den tyske versjonen Aschenbrödel, og Popelka på tsjekkisk. Formen Popelku som brukes i den tsjekkiske tittelen er en akkusativform. Navnet Popelka kommer av det tsjekkiske ordet for aske, popel. Tsjekkisk er et kasusbasert språk hvor også egennavn er underlagt kasusbøyninger, slik at når noen roper på Popelka brukes vokativ kasus (tiltaleform) Popelko. Vincek blir anropt som Vincku.
Strandsvartedderkopp
Strandsvartedderkopp (Zelotes electus) er en av edderkoppene i gruppen flatbukedderkopper (Gnaphosidae).
Utseende
Strandsvartedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Strandsvartedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Antisikh-opptøyene i 1984
Antisikh-opptøyene i 1984, også referert til som antisikh-pogromen eller -massakren i 1984,  var fire dager med vold i Nord-India og da spesielt i Delhi. Under opptøyene drepte en væpnet mobb (urolig folkemasse) tilhørende Kongresspartiet ubevæpnede sikher; både menn, kvinner og deres barn ble drept. Sikhenes hjem, butikker og skoler ble plyndret og satt fyr på, og gurdwaraer ble også angrepet.
Under unntakstilstanden i 1970-årene ble flere tusen sikher som demonstrerte for selvstyre satt i fengsel. Urolighetene begynte i juni 1984, nærmere bestemt under «Operasjon Blue Star», da Indira Gandhi beordret den indiske hæren til å angripe sikh-separatister som befant seg i Det gylne tempel i Amritsar. Angrepet på Det gylne tempel førte til at mange uskyldige pilegrimer ble ofre for volden. Mange religiøse gjenstander og historiske bygninger ble også jevnet med jorden. Angrepet og en senere operasjon utført av Indias paramilitære styrker for å fjerne separatister fra landsbygdene i Punjab, ble av mange moderate sikher oppfattet som et angrep på deres tro.
Urolighetene i Delhi ble utløst av mordet på Indira Gandhi 31. oktober 1984, da to av Gandhis sikh-livvakter begynte å skyte mot henne i en hevnaksjon mot hennes handlinger i de foregående månedene. Den indiske regjeringen meldte om at 2 700 sikher ble drept, men menneskerettighetsorganisasjoner og aviser oppga dødstallet til å være 10 000 – 17 000. I etterkant av hendelsen opplyste den indiske regjeringen om at 20 000 hadde flyktet fra byen, men PUCL rapporterte imidlertid om «minst» 50 000 fordrevne. De mest berørte områdene var bydelene i Delhi. Menneskerettighetsorganisasjoner og aviser mente at massakren var planlagt og organisert. Sammensvergelsen av politiske myndigheter under massakren og regjeringens unnlatelse av å straffeforfølge mistenkte drapsmenn styrket vanlige sikhers tanker om å støtte Khalistan-bevegelsen. Akal Takht, det styrende religiøse organet for sikhisme, anser drapene for å være et folkemord.
I 2011 opplyste Human Rights Watch om at den indiske regjeringen «ennå hadde til gode å straffe de ansvarlige for massedrapene». WikiLeaks-lekkasjene i 2011 avslørte at USA var overbevist om den indiske regjeringens medvirkning i opptøyene, med Kongresspartiet i spissen, og beskrev det som Kongress-regjeringens «opportunisme» og «hat» mot sikher. I 2011 ble det også oppdaget en ny rekke massegraver i Haryana, og Human Rights Watch meldte om at «utbredte antisikh-angrep i Haryana var en del av et større hevnangrep» i India.
Speil (film)
Filmen blir av AllMovie kategorisert som en avantgarde- og eksperimentell film.
Handling
Speil tar utgangspunkt i en syk mann, «Aljosja», som er filmens forteller. I sin åndelige krise husker han forskjellige episoder fra sitt eget liv. Filmen veksler mellom samtidsscener, barndomsscener og historiske nyhetsklipp.
Konsept og metode
Andrej Tarkovskij ønsket i Speil å omsette personlige minner til filmformatet, og det uten å tilegne filmen nye elementer med den hensikt å skape interesse hos seeren. Fortellerens sykdom er, ifølge ham selv, den eneste kreerte episoden. I filmens helhet blir denne fiktive episoden utgangspunktet for alle andre. På en måte har Tarkovskij med dette inntatt rollen som hovedperson i sin egen film, da det er minner fra hans liv seerne blir presentert for. Måten minnene legges frem på har ofte blitt sammenliknet med den teknikken som i litteraturen kalles bevissthetsstrøm, der man forsøker å skildre en persons bevisste tankeprosess.
Tarkovskij ville forsøke å gi Speil en funksjon mer nærliggende litteraturens enn den tradisjonelle filmens, ved å forklare (som i litteratur) i stedet for å demonstrere (som i film). Han ønsket at seeren, ved å relatere til sitt eget liv, skulle skape et personlig bilde av filmen.
Motor
En motor er i de fleste tilfeller en innretning som omformer elektrisk energi, termisk energi eller kjemisk energi til bevegelsesenergi. De første motorene så dagens lys under den industrielle revolusjonen, da dampmaskinen gjorde sitt inntog. I dagens samfunn blir det mer rettet mot bruk av elektriske motorer med tanke på forurensning.
Østersjørådet
Østersjørådet er et regionalt samarbeidsråd for landene rundt Østersjøen. Det ble grunnlagt i 1992 for å behandle ulike spørsmål som økonomi, menneske­rettigheter og spørsmål om sikkerhet med hensyn til kjerne­fysisk stråling.
Østersjørådet har elleve medlemmer: Danmark, Estland, Finland, Tyskland, Island, Latvia, Litauen, Norge, Polen, Sverige og Europakommisjonen.
Syv land har observatørstatus: Frankrike, Italia, Nederland, Slovakia, Ukraina, Storbritannia og USA.
Det høyeste nivå innenfor Østersjørådet er samling av utenriks­ministre, det skjer hvert andre år. Rådets presidentskap roterer mellom de elleve medlems­statene på årlig basis. Hvert presidentskap fastsetter et sett med spesifikke prioriteringer for å veilede rådets arbeid for presidentskapets år og varer i ett år fra 1. juli til 30. juni.
I 1998 ble det etablert et permanent sekretariat i Stockholm, i 2009 hadde sekretariatet om lag 15 fast ansatte.
Russland var medlem frem til 2022, da landet ble suspendert av de andre medlemmene som følge av Russlands invasjon av Ukraina 2022. Russland trakk seg deretter fra rådet. Mellom 2013 og 2022 ble det heller ikke holdt regulære møter i Østersjørådet på utenriksministernivå på grunn av Russlands overtakelse av ukrainsk territorium.
Slovakia under Sommer-OL 1996
Slovakia under Sommer-OL 1996. Syttien sportsutøvere, femtiåtte menn og tretten kvinner fra Slovakia deltok i fjorten sporter under Sommer-OL 1996 i Atlanta. Det var første gangen som Slovakia deltok i et sommer-OL. De kom på 43.-plass med en gull-, en sølv- og en bronsemedalje.
Kai Simonsen
Kai Simonsen (død 17. oktober 1891) var kadett ved Søofficerskolen i København men skjøt seg 17. oktober 1891 i Sjøoffisersskolens sovesal. Han var sønn til Niels Juel Simonsen, som var kammersanger ved Det Kongelige Theater i København.
David Strathairn
David Strathairn var Oscar-nominert for beste mannlige hovedrolle for sin rolle som «Edward R. Murrow» i filmen Good Night, and Good Luck.
Kai Simonsen
Etter sigende skulle eneste vitne til selvmordet være prins Carl, som senere skulle krones til kong Haakon 7. av Norge. Selvmordet forårsaket et rykte om at Kai Simonsen og prins Carl skulle ha hatt et seksuelt forhold. Ryktet ble senere avvist av statsminister Christian Michelsen under et møte i Stortinget 19. oktober 1905.
Santiago (Rio Grande do Sul)
Santiago er en kommune i delstaten Rio Grande do Sul i sørregionen av Brasil.
Grunnkretser i Oslo kommune
Grunnkretser i Oslo kommune er delområder og grunnkretser som seksjonerer Oslo kommunes forskjellige delbydeler, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser. Oslo kommune, Utviklings- og kompetanseetaten utgir statistikk over befolkning og annet for grunnkretser og roder i årlige hefter, se lenke under Eksterne lenker nedenfor.
Småsvartedderkopp
Småsvartedderkopp (Zelotes exiguus) er en av edderkoppene i gruppen flatbukedderkopper (Gnaphosidae).
Utseende
Småsvartedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Småsvartedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Leominster Hockey Club
Leominster Hockey Club er en engelsk landhockeyklubb fra Leominster i Herefordshire, som ble stiftet i 1896. Laget spiller i Davis Wood Hockey League Premier Division 3 og spiller sine hjemmekamper på Bridge Street Sports Centre.
Funksjonell magnetresonanstomografi
Funksjonell magnetresonanstomografi (fMRI) er en funksjonell hjerneavbildningsteknikk som kan fremstille endringer i aktivitet i områder i hjernen til mennesker eller dyr. Denne metoden kan gi god informasjon om sammenhengen mellom kognitiv aktivitet og funksjonenes lokalisering i hjernen. fMRI baserer seg på anvendelsen av konvensjonell magnetresonanstomografi (MR).
BOLD-effekten
FMRI baserer seg på at oksygenert og ikke-oksygenert hemoglobin (som finnes i røde blodlegemer)  har forskjellige paramagnetiske egenskaper og derfor gir ulikt signal på et MR-bilde. Dette er den såkalte BOLD-effekten (Blood-Oxygen-Level-Dependent). Når nevroner i hjernen er aktive (sender signaler), forbruker de oksygen. Forskjellen i oksygenert blodgjennomstrømning blir derfor en indirekte indikator på endret nevral aktivitet i hjernen. Ved å subtrahere MR-bilder (hele tredimensjonale volumopptak voxel for voxel) som er tatt under aktivert tilstand (for eksempel mens forsøkspersonen skal utføre en mentalt krevende oppgave) fra bilder som er tatt mens forsøkspersonen ikke utfører noen oppgaver, vil man altså legge til grunn at differansen i aktivering mellom stimulert og ikke-stimulert tilstand gjenspeiler aktivering indusert gjennom denne oppgaven.
BOLD-effekten ble oppdaget i 1990 av Seiji Ogawa som også så potensialet for å bruke dette fenomenet til funksjonell bildefremstilling. Siden den gang har det blitt publisert en akselererende mengde publikasjoner basert på FMRI.
Prosedyre
Teknikken er en spesiell anvendelse av konvensjonell MR-teknikk. Den baserer seg på å ta gjentatte og meget hurtige sekvenser av volumopptak. Siden BOLD-effekten bare utgjør en liten del (1-3 % av det totale MR-signalet), er man avhengig av å registrere mange opptak i sekvens under aktivert betingelse og ikkeaktivert kontrollbetingelse og anvende statistiske metoder for å beregne om den registrerte differansen mellom aktivert og ikke-aktivert tilstand er systematisk eller tilfeldig støy. På FMRI-bilder fremstilles gjerne styrken av denne statistiske endringen i aktivering med fargekoder. Siden fMRI-opptak gjøres i svært hurtig sekvens, er disse bildene mer lavoppløste enn de vanlige strukturelle eller anatomiske MR-bildene. For å få best mulig romlig oppløsning og hurtighet, benytter man helst MR-maskiner med sterke magnetfelt (typisk 1,5- 3 Tesla for humane studier). For å lokalisere fMRI-signalene i forhold til hjernens struktur, kombineres bildet av fMRI-oppaket gjerne med et vanlig, høyoppløst anatomisk MR-bilde.
Siden endringen i kontrast ved aktivering og ikke-aktivering er liten, vil man ofte kombinere data for mange personer og fremstille gruppedata for å oppnå høyest mulig statistisk styrke i et eksperiment. fMRI-teknikk er avhengig av komplisert matematisk beregning for å korrigere for at forsøkspersonen eller pasienten beveger hodet under opptaket og man vil bruke ulike teknikker for å filtrere støykilder. Når man beregner gruppeforskjeller, må det også gjøres korrigering for at hjernens form varierer fra person til person, slik at man "normaliserer" hvert opptak i forhold til en standard referansemodell.
Forskning
fMRI er først og fremst en meget verdifull eksperimentell metode ved forskning på kognitive og emosjonelle funksjoner og deres lokalisering i hjernen hos mennesker. Siden metoden ikke er invasiv, ikke anvender radioaktiv stråling eller kontrastmidler, er metoden velegnet til forskningsformål. fMRI og andre funksjonelle bildedannende teknikker har i stor grad kunnet erstatte lesjonsbaserte studier som tidligere var eneste metode for å studere sammenhengen mellom hjernelokalisering og kognitiv funksjon hos mennesker.
Klinisk anvendelse
fMRI er en god metode for å lokalisere ulike kognitive funksjoners plassering i hjernen og kan derfor gi nyttig informasjon ved planlegging av kirurgiske inngrep i hjernen (eksempelvis tumor-kirurgi) slik at et inngrep kan gjøres med minimal risiko for å skade viktige kognitive funksjoner som språk og hukommelsesfunksjoner.
fMRI i forhold til andre funksjonelle bildedannende teknikker
fMRI er en av flere ulike funksjonelle bildedannende teknikker. Som bildedannende teknikk karakteriseres fMRI ved at teknikken gir god romlig definisjon, og middels høy tidsmessig oppløsning. Metoden har den fordel at undersøkelsen er ikke-invasiv og ikke innbefatter risiko for forsøkspersonen, siden den ikke benytter radioaktiv stråling eller radioaktive kontrastmidler. Metoden kombineres ofte med EEG-baserte teknikker for å kombinere fMRI-metodens gode romlige definisjon med EEG-teknikkens meget gode tidsmessige oppløsning.
Kip St. Germaine
Francis «Kip» St. Germaine (født 3. april 1965) er en kjelkehockeyspiller fra USA.
Han var tidligere på USAs landslag i kjelkehockey, og har deltatt i tre paralympiske leker for USA. Han har to OL-medaljer fra disse lekene, og han var også med og vant VM-gull i 2009. Han deltok allerede i det første VM som ble arrangert, i 1996.
Santo Antônio da Patrulha
Santo Antônio da Patrulha er en kommune i delstaten Rio Grande do Sul i sørregionen av Brasil.
Møller Mobility Group
Møller Mobility Group, tidligere MøllerGruppen AS, er et norsk konsernselskap med virksomhet innen bilimport, -salg, -verksted, finansiell leasing. Selskapet har røtter tilbake til selskapet Strømmen Auto AS, startet av Harald Aars Møller i 1936 for salg av Dodge og DeSoto. 21. oktober 1948 ble Harald A. Møller AS Volkswagen-importør Norge. Møller Mobility Group skiftet navn fra MøllerGruppen til sitt nåværende navn 31. oktober 2017.
Selskapets historie
Selskapets gründer Harald Aars Møller ble født i Vadsø 10. mai 1895. 18. april 1936 ble Strømmen Auto AS etablert. De tre aksjonærene K. Kolberg, J. de Caspary og Harald Aars Møller hadde like mange aksjer og selskapet sto for salg av Dodge og DeSoto personbiler montert av Strømmen Værksted. Harald Aars Møller ble ansatt som daglig leder.
I 1946 endret selskapet navn til Harald A. Møller AS, og i 1948 ble det importør av Volkswagen, det merket de fleste forbinder med selskapet.
I 1996 ble detaljvirksomheten skilt ut fra importvirksomheten og Harald A. Møller Skøyen AS, Harald A. Møller Ryen AS og Harald A. Møller Nord AS etablert i Oslo. Dette er fødselsåret for forhandlervirksomheten som i dag er forhandlerkjeden Møller Bil.
1. november 1974 overtok Harald A. Møller AS som Audi-importør i Norge. I 1989 ble også selskapet SEAT-importør og i 1992 ble importørkontrakt med Skoda undertegnet. Både Audi, SEAT og Skoda er Volkswagen-merker.
I 1983 tok virksomheten igjen opp import og salg av Dodge gjennom selskapet Møller US Import AS. Etter hvert ble merkene Chrysler og Jeep solgt gjennom Møller US Import AS. Som følge av at Daimler-Benz og Chrysler Corp slo seg sammen til DaimlerChrysler, ble Møller US Import i 2003 solgt til Bertel O. Steen som er importør av Mercedes-Benz i Norge.
I 2003 ble MøllerGruppen delt. Familien Schage overtok selskapets eiendomsvirksomhet, mens familien Møller overtok bilvirksomheten. Familiegrenene delte investeringsvirksomheten mellom seg.
I 2004 etablerte konsernet seg utenfor Norge som importør og forhandler av Volkswagen og Audi i Latvia og Litauen. Fra 1. juni 2005 ble selskapet Volkswagen-importør for alle de tre baltiske landene. I 2007 fortsatte vekststrategien utenfor Norge med etablering av bilforhandlervirksomhet i Sverige.
I 2009 inngikk MøllerGruppen og Volkswagen Financial Services AG en fellesforetaksavtale og etablerte et nytt finansieringsselskap i Norge for finansiering- og forsikringsprodukter for merkene Volkswagen, Audi, Skoda og VW-nyttekjøretøy. Navnet på det nye selskapet ble Volkswagen Møller Bilfinans AS, der Volkswagen Financial Services har en eierandel på 51 prosent.
Eierskap
Møller Mobility Group er et familieeid konsern som er engasjert innen import, salg, service og finansiering av Volkswagen, Audi, Škoda og SEAT. Selskapet er representert i Norge, Sverige og Baltikum. Møller Mobility Group eies av Aars AS som er et 100% familieeid holdingselskap som gjennom aktivt eierskap har som formål å investere i andre virksomheter, eiendom og verdipapirer. Selskapets forretningsadresse er i Oslo. Aars har fire forretningsområder, hvorav tre er organisert som egne hovedselskaper med underliggende forretningsområder og datterselskaper. Disse er Møller Mobility Group AS – tidligere Møller Gruppen AS - (bilvirksomhet), Møller Eiendom Holding AS (næringseiendoms- og byutvikling) og Katalysator AS (direkteinvesteringer). Det fjerde forretningsområdet, kapitalforvaltning, utøves direkte i Aars. Bil- og eiendomsvirksomhetene er engasjert i Norge, Sverige og Baltikum, mens Katalysator har sin investeringsportefølje i Norge og Sverige. Kapitalforvaltningen investerer globalt.
Nocticolidae
Nocticolidae er en gruppe (familie) av insekter som tilhører ordenen kakerlakker. Disse kakerlakkene lever under jorden, enten i huler eller i termitt-tuer.
Utseende
Små og spinkle kakerlakker med meget lange, tynne bein. De har mange trekk man finner hos amnge hulelevende dyr. Øynene er mer eller mindre redusert. Kroppen er kort, ikke flat som hos de fleste andre kakerlakker, antennene er flere ganger så lange som kroppen. Palpene (munnfølerne) er temmelig lange, haletrådene (cerci) er lange og består av flere ledd.
Liv og utvikling
Nocticolidae er typiske hule-insekter som lever i huler (de fleste artene) eller sammen med termitter (som også er en slags kakerlakker).
Utbredelse
Familien er utbredt i varme områder av den gamle verden: Afrika, Asia og Australia.
Massospondylus
Massospondylus var en gruppe sauropodomorpher dinosaurer. De var planteetere i jura-perioden. Navnet Massospondylus carinatus fikk den av den geologen og paleontologen Richard Owen i 1854. Massospondylus kunne bli 4–6 meter lang. Fossiler funnet i Afrika.
Fore River kraftverk
Fore River kraftverk er et varmekraftverk i delstaten Massachusetts i USA. Anlegget har en installert produksjonskapasitet på 820 MW, fordelt på 2+1 turbiner. Dette er delstatens fjerde største termiske kraftverk målt etter installert produksjonseffekt.
Anlegget ble påbegynt omkring 2000 og stod ferdig i 2003. Brenselkilden er naturgass og dieselolje. Kraftverket opereres av US Power Generating Co. Det er søsteranlegget til Mystic kraftverk.
Karl Johan Rasmussen
Han underviser per 2022 i historie, samfunnskunnskap og gymnastikk ved Skeisvang videregående skole i Haugesund.
Idrett
Rasmussen har deltatt i EM 2002 i München, VM 2003, VM i halvmaraton 2003 og EM 2006. Hans personlige rekord i maraton er 2.14.00, fra München-løpet da han sammen med finske Janne Holmén stakk fra feltet tidlig. Finnen vant med tiden 2.12,14, mens Rasmussen endte på en åttendeplass. Han ble norsk mester på 10,000 m i 1998, 2001, 2003 og 2006. I halvmaraton ble han norsk mester i 1997, 1998, 2000 og 2002.
Han ble trent av Jon Udal.
Ross Hockey Club
Ross Hockey Club er en landhockeyklubb fra Ross-on-Wye i Herefordshire. Laget spiller i Gloucester and Hereford League 1 og spiller sine hjemmekamper på Monmouth Boys School Sports Club.
Ali Bujsaim
Ali Mohamed Bujsaim (arabisk: علي بوجسيم; født 9. september 1959) er en tidligere fotballdommer fra De forente arabiske emirater.
Bujsaim dømte i tre VM-sluttspill; 1994, 1998 og 2002. I 1994 dømte han bronsefinalen mellom og, i 1998 dømte han semifinalen mello  og , og i 2002 dømte han åpningskampen mellom  og.
Han har også dømt i to Confederations-cuper (1995, 2001), tre Asiamesterskap (1992, 1996, 2000), ett Afrikamesterskp (2004) og en Gold Cup (1998).
Kamper i VM
VM 2002
VM 1998
VM 1994
Boeing 727
Boeing 727 er et tremotors jetfly som ble produsert av Boeing. Det var verdens andre tremotors kommersielle jetfly, etter britenes Trident. Boeing hentet forøvrig mye inspirasjon og mange ideer fra De Havillands utvikling av Trident. Første flyvning var 9. februar 1963 og første ruteflyging var for Eastern Air Lines 1. februar 1964. Flytypen ble lansert 5. desember 1960 med en ordre på 40 fly hver fra Eastern Air Lines og United Airlines. Flytypen var lenge det mest populære jet-passasjerflyet i verden, og det ble totalt levert 1,831 fly av typen. Det siste flyet rullet av samlebåndet i 1984. Den siste flygningen med passasjerer var 19. januar 2019 med Iran Aseman Airlines Flight EP851 (727-288 Advanced, c/n 22082, l/n 1603) fra Zahedon til Teheran. Dette flyet, som avsluttet sin karriere etter 39 år, var opprinnelig levert til Air France i 1980.
I desember 1967 ble en forlenget versjon lansert, 727-200. Denne versjonen kan ta 189 passasjerer og har en rekkvidde på over 4,000 km. Denne flyversjonen var foretrukket av det danske charterflyselskapet Sterling Airlines, som fløy norske charterturister til Syden med en flyflåte på åtte 727 Advanced passasjerfly fra 1973 til slutten på 1990-årene.
Historie
Boeing 727 ble designet som et kompromiss til kravene fra United Airlines, American Airlines og Eastern Air Lines. Disse tre flyselskapene ville ha et jetfly de kunne bruke for å fly til mindre byer som ofte hadde kortere rullebaner og færre passasjerer. United Airlines var interessert i et firemotors fly de kunne bruke til flyplasser som lå svært høyt og hadde tynnere luft, spesielt det daværende United-knutepunktet, Stapleton International Airport i Denver, Colorado. American ville helst ha et tomotors fly av effektivitetshensyn. Eastern Air Lines var på sin side interessert i et tremotors jetfly de trygt kunne fly over havet med til Karibien. De tre flyselskapene ble til slutt enige om en tremotors variant, og dette ble starten på Boeing's 727. 727 hadde mulighet til å ta av fra rullebaner av moderat lengde. Senere modeller av 727 ble forlenget for å gi plass til flere passasjerer, og disse erstattet ofte tidligere jetfly, slik som Boeing 707, på innenriksruter i USA.
Siden Boeing 727 var en svært pålitelig og allsidig flytype som ofte ble kjernen blant nye flyselskap, har flytypen ofte blitt beskrevet som jetalderens DC-3.
Ved begynnelsen av det 21. århundre var 727 fremdeles en viktig del av flåten til flere amerikanske flyselskaper. 727 har dessverre et rykte på seg for å være et bråkete fly, og de fleste flyselskaper har etter hver gått over til tomotors jetfly. Disse flyene er ofte langt mer effektive enn fly med tre eller fire jetmotorer. I tillegg var også 727 en av de siste flytypene som krevde et mannskap på tre i cockpiten, noe som i lengden ble upraktisk og dyrt.
Etter terrorangrepet 11. september 2001 måtte flyselskapene finne seg i å leve med høyere drivstoffkostnader og færre passasjerer. Disse økonomiske hensyn medførte at de flest flyselskapene følte det var nødvendig å fase ut fly som var gamle og dyre i drift, slik som 727. I 2003 ble Delta Air Lines det siste store amerikanske flyselskapet som faset sine 727 ut av drift. Boeing 727 blir forøvrig fremdeles brukt av mindre flyselskaper, ofte oppstarts-, frakt- og charterselskaper.
Boeing hadde opprinnelig planlagt 757 som erstatning til de gamle 727. Siden den minste 757-varianten, 757-200, er betydelig større enn 727-200 fant mange flyselskaper ut at det ble mer hensiktsmessig å erstatte de gamle 727-flyene med Boeing 737 eller Airbus A320-serien, siden begge er av samme størrelsesklasse som Boeing 727-200.
Moulin Rouge
Moulin Rouge (fransk for «Rød mølle») er en tradisjonell kabaretscene oppført i 1889 av Joseph Oller. Moulin Rouge ligger like ved Montmartre i Paris, og er berømt for den store vindmølleimitasjonen på taket.
Etablissementet ble kjent for sine frekke og fargerike danseshow, som blant andre maleren Toulouse-Lautrec udødeliggjorde på plakater og malerier. Fremdeles strømmer det til besøkende fra hele verden for å oppleve de lettkledde cancan dansende jentene på nært hold.
Apsilocephalidae
Apsilocephalidae er en liten familie av fluer som ligner stilettfluene. Noen regner dem fortsatt til denne familien.
Bare fire arter er kjent, av disse lever to på Tasmania, en i det sørlige USA og en art er beskrevet fra Burma.
Boeing 757
Boeing 757 er et transkontinentalt 2-motors jetfly produsert av Boeing. Flytypen ble utviklet i samarbeid med Eastern Airlines og British Airways som en erstatning for Boeing 727. Flytypen ble produsert i perioden 1983–2005. Mer enn 1 030 er fremdeles i kommersiell drift.
Boeing 757 ble også kapret av terrorister som fløy inn i vestsiden på The Pentagon og styrtet på et jorde nær Shanksville, Pennsylvania den 11. september 2001
Designmessig er 757 i stor grad bygget på samme måte som Boeing 767. Flyet er noe mindre og noe smalere, men mye av teknologien er den samme i de to flyene. For eksempel er førerkabinen tilnærmet identisk.
Flytypen er svært allsidig og brukes på en rekke svært forskjellige ruter, alt fra korte innenriksruter til transatlantiske flygninger. Rekkevidden gjør at flyet har blitt populært på «lange og tynne» ruter der passasjergrunnlaget ikke er stort nok for et større bredbuksfly.
Varianter
Flytypen har blitt produsert i to varianter. 757-200 er kortere og har lengre rekkevidde enn 757-300. Det var også planlagt en 757-100 variant, men denne ble aldri bygget.
Engsvartedderkopp
Engsvartedderkopp (Zelotes latreillei) er en av edderkoppene i gruppen flatbukedderkopper (Gnaphosidae).
Utseende
Engsvartedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er glinsende svart og todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Peder Ludvig Munthe Bull
Peder Ludvig Munthe Bull (født 14. oktober 1765 i Kristiansund, død 4. oktober 1843 i Molde) drev Mittiberge på Bergsøya i Gjemnes, fra 1805 til 1822. Han var fogd i Selbu og Strinda fra 1813 til 1818, deretter fogd i Romsdal, og var også stortingsrepresentant for Søndre Trondhjems amt 1818–1820 og for Romsdals amt 1821–1823.
Hung Hom
Hung Hom er et område i Kowloon i Hongkong, administrativt del av distriktet Kowloon City. Det ligger tett ved Tsim Sha Tsui. Den nordlige delen av bydelen består for det meste av bolig- og industribygg. Den sørlige er for det aller meste boliger i høyblokker.
Området er for det meste etablert på land som tidligere var sjø, men som er blitt utfylt og lagt til rette for bruk.
Journalisten (bokserie)
Journalisten er ei pocketbokserie av Willy Ustad i ni bind, som kom ut på Cappelen forlag i 2005 og 2006.
Det er den første voksenserien av Ustad der handlinga foregår i nåtida – men med innskutte episoder som skjer opp til 300 år tilbake. Hovedpersonen er journalist Sol Widevang, som i første bind jobber i det Se og Hør-liknende kjendisbladet Z, men etter hvert havner over i Trondhjems Tidende. Lesere av serien Fire søsken vil huske at det er den avisa der Lea Karlsbru fikk jobb som journalist etter sine brutale opplevelser i 1945. Der rehabiliterte hun seg og gjorde etter hvert karriere.
Som vanlig blander Ustad i serien thrillerintriger med både hverdagsskildringer og fantastiske elementer. Sentrale temaer er uhederlig og uetisk, kommersialisert presse, hemmelig etterretning og ettervirkninger etter den kalde krigen, fantastiske konspirasjonsteorier, nøkterne og realistiske kriminalhistorier, økonomisk og politisk makt, og forandringene i kvinners stilling i samfunnet i de siste 40-50 år. Mye av handlinga skjer i Sverige, og handler om både de store omveltningene på den svenske gläsbygden og historie og legender i de veldige svensk-norske grenseskogene.
Et science fiction-tema spiller en viktigere rolle i journalisten enn i Ustads tidligere serier for voksne.
Serien slutter med ei blanding av avklaringer av problemer og mysterier Ustad har presentert for leserne i de tidligere bøkene og passe mye halvkeda viser og fortsatt mystikk. Men den siste boka, Pyramidebyggeren, blir kanskje litt for full av temaer som på en eller måte skal avsluttes. Her var det kanskje egentlig stoff til et par bøker til. På flere måter virker også slutten av denne boka mest som ei åpning på ei ny serie.
Personer og miljøer knytter serien sammen med både Fire søsken, Ustads serie om ungdomsopprøret etter 1968 Opprør, hans løsere sammenknytta serie om Konrad Wolf, den The X-Files-aktige ungdomsserien Vokterne og flere av de enkeltstående bøkene hans, som den historiske og halvdokumentariske Rebekka og sakprosa-boka UFO i Norge.
Verma
Verma er et bygdesentrum i Romsdalen i Møre og Romsdal fylke. Hovednæring er gårdsbruk og trevare.
Journalisten (bokserie)
Forlaget har forsynt bøkene med omslag som gir et feilaktig inntrykk av at dette er tradisjonelle dameromaner av nokså ekstrem type. De ser ut sånn at det krever atskillig moralsk mot av den mann som våger seg til å kjøpe en av dem for å lese f.eks. på T-banen i Oslo. Omslagene er heller ikke direkte tiltrekkende for kvinnelige lesere som har større litterære ambisjoner enn å lese om flagrende unge jappekvinners kjærlighet og karriere.
Verma
Verma ligger lengst sør i Romsdalen der dalen begynner stigningen opp til Bjorli i Innlandet. Dalen er smal og har bratte lier opp til fjellet. Navnet Verma har betydningen «varm».
Journalisten (bokserie)
De forestiller en ung forretningskvinne i helt anonyme omgivelser, sittende eller løpende hit og dit med en stresskoffert-aktig veske. Ingenting antyder bøkenes svært varierende spenn i innhold fra det fantastiske til nøkternt skildra forbrytelser fra 2000-tallet.
Journalisten er riktignok thrillere der kvinner spiller de fleste viktige roller, også mange roller som i mer tradisjonelle kriminalromaner fylles av menn: Som bilmekanikere og raserbilsjafører, usympatiske kriminaletterforskere, gale voldelige muskelkriminelle, osv. Men andre krimforfattere som Unni Lindell og Anne Ragde gir ut bøker med kvinner i tilsvarende hovedroller uten at forlaga presenterer dem som reine damebøker, og uten å jage vekk mannlige lesere. Det er derfor merkelig at forlaget ser bort fra at nettopp Willy Ustad er den av de moderne kioskserieforfatterne som også har mange mannlige lesere.
Verma
Jernbanebruen Kylling bru krysser dalbunnen før Raumabanen fortsetter inn i vendetunnelene Kylling tunnel og Stavem tunnel.
Journalisten (bokserie)
En annen svakhet ved disse utgivelsene er at bøkene formelig skriker etter etterord av den typen som fikk mange til å kjøpe serien Fire søsken, der Ustad drøfta det faktiske grunnlaget for de forskjellige bøkene. Første bok i serien er f.eks. bygd på flere skandaler innafor fjernsynsjournalistikken i Norge, Sverige og andre land, bok sju tar for seg importen av prostituerte fra Baltikum og henviser til moderne kriminalsaker, osv.
Verma
Øverdalen kirke er kirke for bygdene lengst sør i Romsdalen.
Verma har omkring 60 innbyggere.
Journalisten (bokserie)
For lesere av begge kjønn som tør trosse bøkenes innpakning og har lyst til å sjekke ut serien, kan en bra begynnelse være bind tre, Gjengangeren. Her er den viktigste delen av handlinga ei stemningsfull og poetisk fortalt spøkelseshistorie fra de store skogene i Sverige, med røtter i virkelige sagn.
Santo Antônio das Missões
Santo Antônio das Missões er en kommune i delstaten Rio Grande do Sul i sørregionen av Brasil.
Måleinstrumentdirektivet
Måleinstrumentdirektivet (MID) er EU-direktiv 2004/22/EF som skal skape et felles marked og felles standard for måleinstrumenter i EU/EØS-området. Alle måleinstrumenter som blir godkjent i henhold til MID kan brukes i hele EU/EØS-området.
Vitenskapsåret 1917
Dødsfall
eller medisin]] 1901 ||align=center|63 ||align=center| ||
Transport Tycoon
Transport Tycoon er Chris Sawyers videospill om transport og logistikk. Spillet ble gitt ut av Microprose i 1994. Året etter kom påbyggingspakken, Transport Tycoon Deluxe, som inneholdt flere nye typer kjøretøy, en landskapsbygger, i tillegg til en del andre forbedringer. Chris var i stor grad inspirert av Sid Meiers Railroad Tycoon som kom ut i 1990, ett spill som igjen var inspirert av suksessen til spill som SimCity.
Spilleren er overhode i et transportselskap, og målet er å skape en stabil inntekt for dette selskapet. Som i de fleste andre økonomiske simulasjoner er det ingen måte å vinne eller tape spillet på. Man spiller til et visst år der spillet stopper opp, også kan man sammenligne seg selv med motstandere og tidligere spill, basert på inntjening og aktivitet.
I 1996/97 begynte Chris Sawyer å eksperimentere med en ny versjon av Transport Tycoon, men etter litt arbeid ble prosjektet lagt til side og grunnet en plutselig interesse for berg- og dalbaner, ble koden skrevet om til det som til slutt ble Roller Coaster Tycoon. Akkurat det samme var tilfellet med Roller Coaster Tycoon 2. Ett nytt spill som ble gitt ut i september 2004, med navn Locomotion, var ment å være arvtageren til det gamle Transport Tycoon-spillet.
Transport Tycoon
I den opprinnelige utgaven av Transport Tycoon starter spiller i 1930 og ender i 2030. Spilleren presenteres for et åpent landskap med bakker, byer i forskjellige størrelser og ulike typer fabrikker. Utfordringen er å bygge opp et lønnsomt transportnettverk som frakter gods mellom fabrikkene, og passasjerer og post mellom byene.
Til rådighet har spilleren busser, lastebiler, skip, fly, tog og mot slutten av spillet monorail. Etterhvert som årene i spillet går, får man tilgang på nyere og bedre utgaver av kjøretøy. Til å begynne med har man damplokomotiver og propellfly, men etterhvert får man jetfly, diesel- og elektriske lokomotiver.
Transport Tycoon Deluxe
Transport Tycoon Deluxe inneholder flere forandringer i forhold til originalutgaven. Spillet starter først i 1950, men varer til gjengjeld helt til 2050. Grunnet dette inneholder spillet futuristiske transportmidler, som for eksempel Maglev. Transport Tycoon Deluxe har også flere forskjellige landskapstyper som påvirker hvilke industrier som finnes. Spilleren kan også kjøpe opp konkurrerende selskaper.
En merkelig endring er at alle kjøretøyene i Transport Tycoon Deluxe har fiktive navn, mens Transport Tycoon hadde virkelige transportmidler som Boeing 747, Concorde og TGV. Grafikken er likevel beholdt og det er mulig for spilleren å døpe om kjøretøystypene. Det er også flere mindre forbedringer.
TTDPatch
Etter hvert begynte mange amatørprogrammerere og erfarne spillere å tenke over hvilket stort utviklingspotensial spillet egentlig hadde. Den første versjonen av TTDPatch ble startet utviklet i 1999 av Josef Drexler for å fikse noen feil, samt etter hvert lage nye funksjoner.
Frankensteins sønn
Frankensteins sønn er en grøsser fra Universal Studios, laget i 1939, og er oppfølgeren til Bride of Frankenstein. Den var regissert av Rowland V. Lee. Basil Rathbone spiller «Baron Wolf von Frankenstein», sønnen til «Dr. Frankenstein» og Boris Karloff spiller her sin tredje og siste film som monsteret.
Transport Tycoon
TTDPatch
TTDPatch inneholder følgende forandringer i forhold til det originale spillet:
Frankensteins sønn
Den opprinnelige filmen om Frankensteins monster var basert på romanen Frankenstein av Mary Shelley.
Transport Tycoon
TTDPatch
Og mens originalversjonen av Transport Tycoon og Transtort Tycoon Deluxe var laget for DOS, noe som gjorde det umulig å få spilt det på Windows 2000 og Windows XP fordi støtten for DOS var fjernet, fikset patchen dette problemet.
Frankensteins sønn
Historien
«Henry Frankenstein»s sønn, «Wolf Frankenstein», returnerer sammen med sin kone til sin fars hjem for å kreve arven. Når han ankommer med sin familie opplever han en fiendtlig mottakelse fra de lokale.
Transport Tycoon
TTDPatch
I dag vedlikeholdes TTDPatch av en gruppe programmerere og grafikere og er kommet ut i versjon 2.0 rev 1.
Frankensteins sønn
Historien
Mens han utforsker farens laboratorium kommer han over en gammel krok – «Ygor» – som spør ham om å vekke opp farens kreasjon, monsteret, som ligger i koms. «Wolf» forsøker, men tror han har mislyktes inntil noen fra lokalbefolkningen blir funnet myrdet.
Transport Tycoon
OpenTTD
OpenTTD er en åpen kildekode-klone av Transport Tycoon Deluxe. OpenTTD implementerer ekstremt mange nye funksjoner, som for eksempel flerspillermodus med støtte for maksimalt 255 spillere og 16 transportfirma. For å spille OpenTTD tidligere, krevdes det at en hadde de originale lyd- og grafikkfilene fra Transport Tycoon Deluxe, men nå har det blitt laget nye lyd- og grafikkfiler som gjør at en kan spille OpenTTD som et 'eget' spill.
Frankensteins sønn
Historien
Lokalbefolkningen knytter øyeblikkelig drapene til «Frankenstein» og sender inspektøren for å undersøke saken. Han oppdager at monsteret er i live og blir brukt som et verktøy av «Ygor». «Wolf» skyter «Ygor», og monsteret som nå har mistet sin eneste venn, kidnapper «Wolf»s sønn.
På slutten av filmen klarer «Wolf» å overmanne monsteret i laboratoriet.
Santo Antônio do Palma
Santo Antônio do Palma er en kommune i delstaten Rio Grande do Sul i sørregionen av Brasil.
Prudence
Prudence var et rockeband fra Namsos bestående av Åge Aleksandersen, Terje Tysland, Johan Tangen, Kjell Ove Riseth, Kaare Skevik, Per Erik Wallum, og Kjell Ove Riseth / Jan Devik.
Bandet spilt en blanding av folk, rock og progressiv rock. De hadde en instrumentering med trekkspill, mandolin og tverrfløyte (alle progrock-band hadde tverrfløyte på den tiden) i tillegg til vanlige rock instrumenter.
De tre første albumene hadde tekster på engelsk, men det siste hadde tekster på norsk.
«Sawmill», «Mild Grey Fog», «Freezing», «14 pages», «Tomorrow May Be Vanished», «What Man Has Made of Man», «Bells Ringing» og «Æ e trønder æ» er noen av bandets mest kjente sanger.
Bandet spilte sammen igjen på en konsert i 1980, og i 1996 spilte de nok en gang sammen under en sending av Tore på sporet. Den 23. april 2010 gjenforentes Johan Tangen, Åge Aleksandersen og Kjell Ove Riseth som Prudence igjen for å hylle Per Erik Wallum i Samfunnshuset i Namsos. I tillegg til Prudence ble også Rollaug og Nabolaget gjenforent for å hylle Wallum.
Den 11. november 2011 spilte Prudence igjen sammen i forbindelse med åpningen av Rock City i Namsos.
Ny gjenforening med samtlige medlemmer, (Kine/Stian Wallum stilte opp på fløyte/sang for Per Erik Wallum) i Olavshallen i Trondheim 29. april 2023 i forbindelse med Terje Tysland sin konsert «fra A til Å».
Historien
Bandet skiftet navn fra Whoopee Choop til Prudence i 1969 og skapte begrepet trønderrock da journalisten Bertil Lien fra Adresseavisen spurte dem om det var det de spilte. Bandet var sterkt inspirert av datidens store internasjonale musikkstjerner som The Beatles, Bob Dylan, The Band og Jethro Tull. Selve bandnavnet var hentet fra Beatles-låten «Dear Prudence» og ble også valgt fordi det fonetisk lignet på deres norske favorittband Difference.
Inspirasjonen til å skrive egne tekster fikk Åge Aleksandersen fra læreren og trønderlyrikeren Even Lorch-Falch, som også er omtalt i boken Fremmed fugl, biografien om Aleksandersen. Den er skrevet av forfatter og journalist Johan O. Jensen og kom ut i 1988.
Det første albumet til Prudence var Tomorrow May Be Vanished som ble utgitt i 1972. Den fulle tittelen er ''Tomorrow May Be Vanished Victoria "Så Bærre Pass Dæ!". '' Det lå femten uker på den norske albumlista i 1972 og 1973 med en 14.-plass som beste plassering.
I 1972 spilte de på Kalvøya, "Prudence gikk på scenen som en totalt ukjent gjeng, og gikk av en halv time senere som Norges største rockeband", står det i Ole Jacob Hoels biografi om Åge Aleksandersen (fra 2011).
Drunk and Happy var det andre albumet deres, det ble gitt ut i 1973, og det tredje albumet, No. 3, ble utgitt i 1974.
I 1975 mistet Kjell Ove Riseth tre fingre i en ulykke med kappsag, det var slutten på hans karriere som bassist. Først overtok gruppas manager, den tidligere Beatniks- og Jumbo-bassisten Tore Syvertsen, dernest Frode Viken, som sluttet i gruppa igjen etter bare tre uker. Dermed ble det Jan Devik som overtok bassen i Prudence.
Bandet fikk Spellemannprisen 1975 i klassen pop for albumet.
Etter bruddet var det indre stridigheter, spesielt mellom Åge Aleksandersen og Terje Tysland som ikke snakket sammen på seks år. (Aleksandersen og Tysland sang sammen på «Compadres Hermanos (Venna)», utgitt på Tyslands album Bare kjærlighet i 2015). Flere av medlemmene startet etterpå solokarrierer, men det var Aleksandersen og Tysland som hadde størst suksess.
Heder
Bandet fikk Spellemannprisen 1975 i popklassen for albumet Takk te dokk.
«Prudence-bussen» er en av gjenstandene på RockCity opplevelses-senter.
Bandet fikk Kulturprisen 2015 i Namsos kommune.
Bok
Kaare Skevik jr.s erindringsbok 'Drunk and happy: 30 år med trønderrock' handler om karrieren til Prudence og solokarrierene til Terje Tysland og Åge Aleksandersen, den kom i 2002, å de aller fleste anmelderne ga terningkast fem og seks.
Etter nøye overveielse, valgte Skevik å gå i studio hos Terje Tysland på Oppdal, for selv å lese inn boken som lydbok i 2008.
Volvo XC60
Volvo XC60 er en SUV og en CUV fra den svenske bilprodusenten Volvo. Bilen er basert på Volvo Y20 platform. Den ble introdusert i 2008 og har vært Volvos mest solgte bil siden 2009. I april 2017 rundet de 1 million produserte.
Grazia Deledda
Grazia Deledda (født 27. september 1871 i Nuoro på Sardinia i Italia, død 15. august 1936 i Roma) var en italiensk forfatter. Hun ble tildelt nobelprisen i litteratur i 1926.
Mystic kraftverk
Mystic kraftverk er et varmekraftverk i delstaten Massachusetts i USA. Anlegget har en installert produksjonskapasitet på 2457 MW, fordelt på 4+2 turbiner i 3 blokker. Dette er delstatens største termiske kraftverk målt etter installert produksjonseffekt.
Anlegget har i drift byggetrinnene 4-9, og ble påbegynt omkring 1957 og stod ferdig i 1975, med utvidelser (8-9) i 2003. Brenselkilden er naturgass, og fyringsolje. Kraftverket opereres av US Power Generating Co. Det er søsteranlegget til Fore River kraftverk.
Santo Antônio do Planalto
Santo Antônio do Planalto er en kommune i delstaten Rio Grande do Sul i sørregionen av Brasil.
Den internasjonale bank for gjenoppbygging og utvikling
Den internasjonale bank for gjenoppbygging og utvikling (engelsk: International Bank for Reconstruction and Development, IBRD) er en av flere institusjoner som tilhører Verdensbanken. IBRD er en internasjonal institusjon hvis opprinnelige formål var å finansiere gjenoppbyggingen av nasjoner som var herjet av andre verdenskrig. Banken ble offisielt opprettet 27. desember 1945, etter vedtak som ble fattet på den såkalte Bretton Woods-konferansen i juli 1944.
IBRD gir lån til regjeringer og offentlige virksomheter, etter offentlige garantier om tilbakebetaling.
Lagtingsvalget på Færøyene 1954
Lagtingsvalget på Færøyene 1954 ble avholdt 8. november 1954.
Antallet representanter endres fra 25 til 27.